CK บวกต่อ 5% ลุ้นเปิดซองราคาอู่ตะเภาพรุ่งนี้-รับผลดีพรบ.งบปี 63 ผ่านฉลุย
CK บวกต่อ 5% ลุ้นเปิดซองราคาอู่ตะเภาพรุ่งนี้-รับผลดีพรบ.งบปี 63 ผ่านฉลุย ล่าสุดอยู่ที่ 22 บ. บวก 1.10 บ. หรือ 5.26% มูลค่าซื้อขาย 559.13 ลบ.
CK บวกต่อ 5% ลุ้นเปิดซองราคาอู่ตะเภาพรุ่งนี้-รับผลดีพรบ.งบปี 63 ผ่านฉลุย ล่าสุดอยู่ที่ 22 บ. บวก 1.10 บ. หรือ 5.26% มูลค่าซื้อขาย 559.13 ลบ.
16 ม.ค. 2563

ผู้สื่อข่าวรายงานว่า ราคาหุ้น บริษัท ช.การช่าง จำกัด (มหาชน) หรือ CK ล่าสุด ณ เวลา 12.00 น. อยู่ที่ 22 บาท บวก 1.10 บาท หรือ 5.26% สูงสุดที่ 22.20 บาท ต่ำสุดที่ 21.10 บาท ด้วยมูลค่าซื้อขาย 559.13 ล้านบาท

ทั้งนี้ บล.กสิกรไทย ระบุในบทวิเคราะห์ ประเมินราคาพื้นฐาน CK ที่ 27.5 บาทต่อหุ้น หลังการผ่านพรบ.งบประมาณปี 63 สร้าง sentiment บวกต่อกลุ่มรับเหมา เบื้องต้นคาดว่าในไตรมาส 2 รัฐบาลจะเริ่มเซ็นต์งานมูลค่าประมาณ 7 แสนล้านบาท และประมูลงานใหม่ในช่วงไตรมาส 3 มูลค่าประมาณ 6 แสนล้านบาท นอกจากนี้ระยะสั้น CK มีปัจจัยกระตุ้นสำหรับโครงการสนามบินอู่ตะเภา ขณะที่มูลค่าหุ้นเทรดที่ PBV -2SD ถือว่าไม่แพง
ส่วน บล.กรุงศรี ระบุในบทวิเคราะห์ แนะนำ “ซื้อ” โดยราคาเป้าหมาย IAA Consensus อยู่ที่ 25.5 บาทต่อหุ้น เก็งกำไรข่าวเปิดประมูลซองราคาโครงการพัฒนาสนามบินอู่ตะเภาในวันพรุ่งนี้ ด้านพื้นฐาน CK ยังมีเงินลงทุนในบริษัทลูกซึ่งส่วนใหญ่อยู่ในธุรกิจโครงสร้างพื้นฐาน อาทิ รถไฟฟ้า ทางด่วน (BEM), น้ำประปา (TTW) และ โรงไฟฟ้า (CKP) จึงมีความมั่นคงของผลประกอบการมากกว่าผู้ประกอบการรายอื่นที่เน้นธุรกิจรับเหมาก่อสร้างเพียงอย่างเดียว